**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 20. apríla 2015

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Správa o zmenách v rozpočte obce Hosťová na rok 2015

 5. Správa hlavného kontrolóra obce Hosťová

 6. Výber dodávateľa PHSR obce Hosťová

 7. Rekonštrukcia obecného bytu, Hosťová 121

8. Otvorenie ulice „Močela“

9. Nájomná zmluva s OZ Obecný futbalový klub Hosťová

10. Rôzne

11. Záver

Ing. Miroslav Brath

starosta obce Hosťová

**K bodu číslo 1:**

Druhé riadne zasadnutie obecného zastupiteľstva v roku 2015 otvoril a viedol starosta obce Hosťová, Ing. Miroslav Brath. Skonštatoval, že sú prítomní všetci poslanci obecného zastupiteľstva, preto je zasadnutie uznášania schopné.

**K bodu číslo 2:**

Za overovateľov zápisnice určil poslancov: Miroslav Maťo

 Peter Brath

Za zapisovateľku určil pracovníčku obecného úradu R. Tóthovú.

Starosta oboznámil prítomných s programom zasadnutia zastupiteľstva.

Hlasovanie o programe rokovania:

 za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené, alebo sa plnia priebežne.

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K bodu číslo 4:**

Účtovníčka obce predložila poslancom správu o zmene v rozpočte obce Hosťová na rok 2015, zmena rozpočtu bola schválená starostom obce rozpočtovým opatrením č. 1/2015 zo dňa 31.03.2015, rozpočtové zmeny na výdavkovej strany sa dotýkajú funkčnej klasifikácie – výkonné a zákonodarné orgány, všeobecné verejné služby, všeobecná pracovná oblasť, kultúrne služby, predprimárne vzdelanie.

Príloha č. 1: rozpočtové opatrenie č. 1/2015

Hlasovanie o rozpočtovom opatrení č.1/2015:

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K bodu číslo 5:**

Hlavná kontrolórka predložila na prerokovanie správu o kontrolnej činnosti hlavného kontrolóra v ktorom skonštatovala, že pokračovala v kontrole pokladničných dokladov, oboznámila sa s pripravovanými projektami, ako i so zákonom č. 307/2014 Z.z. o oznamovaní protispoločenskej činnosti. Upozornila, že treba vyhlásiť výberové konanie na miesto riaditeľa MŠ a zaslať upozornenie predsedníčke rady školy, aby plnila svoje povinnosti.

Príloha č.2: správa o kontrolnej činnosti hlavného kontrolóra

Hlasovanie o správe hlavného kontrolóra obce:

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K bodu číslo 6:**

Starosta oboznámil poslancov zastupiteľstva s cenovými ponukami na vypracovanie Programu hospodárskeho a sociálneho rozvoja obce na programovacie obdobie 2014 -2020. Tento strategický dokument je dôležitý aj pri podávaní žiadosti o dotácie. Ponuky predložili firmy:

1. RRA Nitra 2500,00 eur bez DPH
2. PROUNION 500,00 bez DPH
3. Mgr. Pavol Kalmár 720,00 eur
4. Ateliér Dobrucká, s.r.o. 1000,00 eur

Poslanci pri študovaní jednotlivých ponúk zvažovali rôzne aspekty, ako napr. cenu projektu, blízkosť danej firmy k našej obci a dospeli k názoru, že najlepším výberom je firma Ateliér Dobrucka, s.r.o.

Príloha č.3: cenové ponuky na vypracovanie PHSR obce

Hlasovanie o výbere dodávateľa – Ateliér Dobrucká, s.r.o.:

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K bodu číslo 7:**

Poslanci boli na miestnej obhliadke obecného bytu, ktorý je momentálne neobývaný, z dôvodu, že je

v dezolátnom stave a je nutná oprava celého bytu. Starosta ich informoval, že pýtal predbežné

 ponuky na stierkovanie bytu bez materiálu, cena sa pohybuje od 2,80 eur/m2 až do 4,00 eur/m2..

Poslanci sa vyjadrili aj k sume, ktorú by momentálne uvoľnili na opravu bytu, okolo 3500,00 eur.

Účtovníčka obce ich upozornila, že v prípade opravy by finančné prostriedky mali byť čerpané

z bežného rozpočtu a prípadné čerpanie na výdavky by neboli kryté príjmami.

Členovia zastupiteľstva sa zhodli, že opravou nájomného bytu sa budú zaoberať priebežne, podľa

možností bežného rozpočtu.

**K  bodu číslo 8:**

Starosta predostrel návrh na otvorenie ulice „Močela“, z dôvodu, aby obec mohla poskytnúť stavebné pozemky pre občanov obce. Prvou alternatívou je otvoriť cestu medzi záhradami, od domu p. Š.Mériho až po pozemok materskej školy, zrealizovanie tejto možnosti je momentálne finančne veľmi náročné. Druhou alternatívou je rozparcelovanie pozemkov za materskou školou, vznikli by tam tri stavebné pozemky a zo získaných finančných prostriedkov by sme mohli uskutočniť prefinancovanie cesty, cesta k uvedeným parcelám by bola spravená z dvora materskej školy, zo školského dvora by sa zobral kúsok. Pri predaji stavebných pozemkov by obec stanovila podmienky. Poslanci po diskusii a preskúmaní obidvoch možnosti navrhli na schválenie alternatívu č. 2.

Hlasovanie o alternatíve č. 2:

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K  bodu číslo 9:**

V ďalšom bode sa poslanci zaoberali nájomnou zmluvou s Občianskym združením Obecný futbalový klub Hosťová za užívanie budovy sociálne miestnosti pre športovcov, ktorý je majetkom obce.

Bola navrhnutá suma 700,00 eur, čo pokrýva náklady na energie, ktoré platí obec.

Hlasovanie o nájomnej zmluve:

za: 5 /Peter Brath, Ing. Zoltán Gál, Zsolt Földessy, Miroslav Maťo,

 Gabriel Szalai/

 proti: 0

**K  bodu číslo 10:**

Starosta obce informoval poslancov o vysporiadaní cintorína, na starú časť cintorína má obec uzatvorenú nájomnú zmluvu s farským úradom, nová časť cintorína nie je vysporiadaná, nepatrí obcí. Začalo sa vybavovaním, prevodom na základe čestných prehlásení občanov, ktorí majú tam svoj podiel.

Ďalej podal informáciu, že traktorová kosačka, ktorú užíva miestny futbalový klub je pokazená a nemajú peniaze na ich opravu, treba zobrať do servisu a zistiť čo by oprava stála. Poslanec G.Szalai dodal, že jeho zamestnávateľ sponzoruje viaceré futbalové kluby, mohli by ho skúsiť kontaktovať.

**K  bodu číslo 11:**

Starosta sa poďakoval prítomným sa účasť na zasadnutí a zasadnutie obecného zastupiteľstva

ukončil.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 20.04.2015**

**UZNESENIE Č. 15/2015**

Obecné zastupiteľstvo v Hosťovej

1. **schvaľuje** program druhého riadneho zasadnutia Obecného zastupiteľstva v Hosťovej v roku 2015.

V Hosťovej,21.04.2015 Ing. Miroslav Brath

 starosta obce

**UZNESENIE Č. 16/2015**

Obecné zastupiteľstvo v Hosťovej

1. **berie na vedomie** plnenie uznesení obecného zastupiteľstva z predchádzajúcich zasadnutí

V Hosťovej, 21.04.2015 Ing. Miroslav Brath

 starosta obce

**UZNESENIE Č. 17/2015**

Obecné zastupiteľstvo v Hosťovej

1. **berie na vedomie**

správu o zmenách v rozpočte obce Hosťová na rok 2015, vykonanú starostom obce Ing. Miroslavom Brathom, rozpočtovým opatrením č. 1/2015 zo dňa 31.03.2015.

V Hosťovej, 21.04.2015 Ing. Miroslav Brath

 starosta obce

**UZNESENIE Č. 18/2015**

Obecné zastupiteľstvo v Hosťovej

1. **prerokovalo**

správu o kontrolnej činnosti hlavného kontrolóra obce

1. **berie na vedomie**

správu o kontrolnej činnosti hlavného kontrolóra obce

V Hosťovej, 21.04.2015 Ing. Miroslav Brath

 starosta obce

**UZNESENIE Č. 19/2015**

Obecné zastupiteľstvo v Hosťovej

1. **schvaľuje**

firmu Ateliér Dobrucká, s.r.o. na vypracovanie Programu hospodárskeho a sociálneho rozvoja obce Hosťová na obdobie 2015 - 2020

V Hosťovej, 21.04.2015 Ing. Miroslav Brath

 starosta obce

**UZNESENIE Č. 20/2015**

Obecné zastupiteľstvo v Hosťovej

1. **schvaľuje**

rozdelenie parciel č. 880/7, 881/5, 881/6 na liste vlastníctva č. 342

na stavebné pozemky.

V Hosťovej, 21.04.2015 Ing. Miroslav Brath

 starosta obce

**UZNESENIE Č. 21/2015**

Obecné zastupiteľstvo v Hosťovej

1. **schvaľuje**
2. zmluvu o nájme medzi prenajímateľom Obcou Hosťová a nájomcom

 Občianskym združením Obecný futbalový klub Hosťová na nájom stavby

 „sociálne miestnosti pre športovcov obce Hosťová“ na parcele č.517/21,

 LV č. 342 do 31.05.2016,

1. nájomné za sociálne miestnosti pre športovcov obce Hosťová vo výške

 700,00 eur

V Hosťovej,21.04.2015 Ing. Miroslav Brath

 starosta obce

Overovatelia zápisnice:

Miroslav Maťo .........................

Peter Brath .........................

Zapisovateľka zápisnice:

Bc. Renáta Tóthová ........................

 Ing. Miroslav Brath

 starosta obce